smcproject/ml-wiki-sentences huggingface dataset:
ആറ്റോമിക ഓർബിറ്റൽ ഇംഗ്ലീഷ് വിലാസം https://ml.wikipedia.org/wiki/Atomic_orbital The shapes of the first five atomic orbitals: 1s, 2s, 2p x , 2p y , and 2p z .
The two colors show the phase or sign of the wave function in each region.
These are graphs of ψ( x , y , z ) functions which depend on the coordinates of one electron.
To see the elongated shape of ψ( x , y , z ) 2 functions that show probability density more directly, see the graphs of d-orbitals below.
ആറ്റോമിക ഓർബിറ്റൽ എന്നത് ഒരു ഇലക്ട്രോണിന്റേയോ അല്ലെങ്കിൽ ഒരു ജോഡി ഇലക്ട്രോണുകളുടേയോ തരംഗസ്വഭാവത്തെ വിശദീകരിക്കുന്നതിനുള്ള ഒരു ഗണിതഫലനമാണ്.
ഈ ഫലനത്തെ ആറ്റത്തിന്റെ ന്യൂക്ലിയസ്സിന് ചുറ്റുമുള്ള ഏതെങ്കിലും പ്രത്യേക സ്ഥലത്ത് ഏതെങ്കിലും ഇലക്ട്രോണിനെ കണ്ടെത്താനുള്ള സാധ്യത കണക്കുകൂട്ടാൻ ഉപയോഗിക്കാം.
ഈ പദത്തെ ഓർബിറ്റലിന്റെ പ്രത്യേക ഗണിതപരമായ രൂപം നിർവചിച്ച തരത്തിൽ ഇലക്ട്രോണിന്റെ സാന്നിധ്യം കണക്കുകൂട്ടാവുന്ന ഭൗതികമായ മേഖല അല്ലെങ്കിൽ സ്ഥലത്തെ സൂചിപ്പിക്കുന്നു.
ഇലക്ട്രോണിന്റെ സ്വഭാവങ്ങൾ ചരിത്രം ഓർബിറ്റലുകളുടെ പേരുകൾ ഹൈഡ്രജന്റെ പോലെയുള്ള ഓർബിറ്റലുകൾ ക്വാണ്ടം സംഖ്യകൾ ഓർബിറ്റലുകളുടെ ആകൃതികൾ ഓർബിറ്റലിന്റെ ഊർജ്ജം ഇതും കാണുക 3D hydrogen orbitals on Wikimedia Commons Atomic electron configuration table Condensed matter physics Electron configuration Energy level Hund's rules Molecular orbital Quantum chemistry Quantum chemistry computer programs Solid state physics Orbital resonance Wave function collapse അവലംബം കൂടുതൽ വായനയ്ക്ക്
ആറ്റോമിയം ഇംഗ്ലീഷ് വിലാസം https://ml.wikipedia.org/wiki/Atomium
ബ്രസ്സൽസിൽ സ്ഥിതിചെയ്യുന്ന ഒരു സ്മാരകമാണ് ആറ്റോമിയം .
1958ൽ ബ്രസ്സൽസിൽ നടന്ന എക്സ് പോ 58 നുവേണ്ടിയാണിത് നിർമ്മിച്ചത്.
ആന്ദ്രേ വാട്ടർകെയൻ എന്നയാളാണ് ഇതിന്റെ രൂപഘടന നിർമ്മിച്ചത്.
ഇതിന് 102 മീറ്റർ ഉയരമുണ്ട്.
9 സ്റ്റീൽ ഗോളങ്ങൾ പരസ്പരം ബന്ധിപ്പിക്കുന്ന നിലയിലാണിതിന്റെ ഘടന.
ഈ ഗോളങ്ങളെല്ലാം ചേർന്ന് ഒരു ഇരുമ്പ് ക്രിസ്റ്റലിന്റെ യൂണിറ്റ് സെൽ 165 മടങ്ങ് വലിപ്പപ്പെടുത്തിയ രൂപം ഉണ്ടാക്കുന്നു.
ക്യൂബിന്റെ 12 വക്കുകളെയും മദ്ധ്യത്തിലുള്ള ഗോളത്തെയും വലിയ കുഴലുകൾ ഉപയോഗിച്ച് ബന്ധിപ്പിച്ചിരിക്കുന്നു.
ഗോളങ്ങളിൽ കാഴ്ചബംഗ്ലാവുകൾ, റെസ്റ്റോറന്റുകൾ എന്നിവയെല്ലാം പ്രവർത്തിക്കുന്നു.
കുഴലുകളിൽ എസ്കലേറ്ററുകളും ലിഫ്റ്റുകളും ഉണ്ട്.
ഏറ്റവും മുകളിലെ ഗോളത്തിൽനിന്നും ബ്രസ്സൽസ് നഗരത്തിന്റെ മനോഹരമായ ദൃശ്യം കാണാം.
ഓരോഗോളങ്ങൾക്കും 18 മീറ്റർ വ്യാസമുണ്ട്.
മുകളിലുള്ള മൂന്ന് ഗോളങ്ങളിൽ 2008 മുതൽ സന്ദർശകർക്ക് പ്രവേശനമില്ല.
നേരേ താഴെനിന്നും മുകളിലേക്കുള്ള കുഴലിൽ ഒരു ലിഫ്റ്റ് പ്രവർത്തിക്കുന്നു.
എക്സ്പോ 58 ന്റെ ഒരു ആശയം എന്നത് ഈഫൽ ഗോപുരത്തിന്റെ തലതിരിഞ്ഞ ഒരു മാതൃക ഉണ്ടാക്കുക എന്നതായിരുന്നു.
എന്നാൽ  ഒരു ആറ്റത്തിന്റെ മാതൃകയാണ് കൂടുതൽ നന്നാവുകയെന്ന് വാട്ടർകെയൻ വിചാരിച്ചു.
ആറുമാസം നിലനിൽക്കത്തക്കരീതിയിലാണ് ഈ മാതൃക ആദ്യം നിർമ്മാണമാരംഭിച്ചത്.
എന്നാൽ ഇത് ആധുനിക കലാവിരുതിന്റെയും ബ്രസ്സൽസ് നഗരത്തിന്റെയും ബെൽജിയം രാജ്യത്തിന്റെയും 1958ലെ ലോക എക്സ് പോയുടെയും പ്രതീകമായി മാറി.
ഇപ്പോൾ ഇത് ബ്രസ്സൽസിലെ പ്രധാന ആകർഷണങ്ങളിലൊന്നാണ്.
ആറൺ ബർ ഇംഗ്ലീഷ് വിലാസം https://ml.wikipedia.org/wiki/Aaron_Burr
അമേരിക്കൻ ഐക്യനാടുകളിലെ മൂന്നാമത്തെ വൈസ് പ്രസിഡന്റും അമേരിക്കൻ രാഷ്ട്രീയക്കാരനുമായിരുന്നു ആറൺ ബർ ജൂനിയർ (Aaron Burr Jr.).
1801 മാർച്ച് നാലുമുതൽ 1805 മാർച്ച് നാലുവരെ അമേരിക്കയുടെ വൈസ് പ്രസിഡന്റായി സേവനമനുഷ്ടിച്ചു.
തോമസ് ജെഫേഴ്സൺ ആയിരുന്നു
ഇക്കാലയളവിൽ അമേരിക്കൻ പ്രസിഡന്റ്.
അമേരിക്കൻ സ്വാതന്ത്ര്യസമരക്കാലത്ത് സൈനിക സേവനം അനുഷ്ടിച്ചു.
പിന്നീട് ഇദ്ദേഹം അഭിഭാഷകനായും രാഷ്ട്രീയക്കാരനായും സേവനമനുഷ്ടിച്ചു.
രണ്ടു തവണ ന്യുയോർക്ക് സ്‌റ്റേറ്റ് അസംബ്ലിയിലേക്ക് തിരഞ്ഞെടുക്കപ്പെട്ടു.
1784-1785, 1798-1799 കാലയളവുകളിലാണ് ന്യുയോർക്ക് സ്‌റ്റേറ്റ് അസംബ്ലിയിൽ അംഗമായിരുന്നത്.
1789 മുതൽ 1791 വരെ ന്യുയോർക്ക സ്‌റ്റേറ്റിന്റെ അറ്റോർണി ജനറലായും 1791 മുതൽ 1797 വരെ ന്യുയോർക്ക സ്‌റ്റേറ്റിൽ നിന്ന് അമേരിക്കൻ സെനറ്റ് അംഗമായി.
1756 ഫെബ്രുവരി ആറിന് ന്യുജെഴ്‌സിയിലെ നിവാർക്ക് നഗരത്തിൽ ജനിച്ചു.
1782ൽ അദ്ദേഹത്തേക്കാൾ 10 വയസ്സ് അധികമുള്ള 5 മക്കളുള്ള ഒരു വിധവയെ വിവാഹം ചെയ്തു.
അമേരിക്കൻ സ്വാതന്ത്ര്യ സമരത്തിൽ വെസ്റ്റ് ഇന്റീസിൽ വെച്ച് മരണപ്പെട്ട ഒരു സൈനിക ഉദ്യോഗസ്ഥന്റെ ഭാര്യയായിരുന്നു തിയോഡോസിയ ബർതോ പ്രിവോസ്റ്റ്, ഇവർ 1794ൽ വയറിന് അർബുദം ബാധിച്ച് മരിച്ചു.
ആല Ala (demon) Ala (demon)
ബൾഗേറിയ , മാസിഡോണിയ , സെർബിയ എന്നിവിടങ്ങളിലെ ജനങ്ങളുടെ നാടോടിക്കഥകളിൽ രേഖപ്പെടുത്തപ്പെട്ടിരിക്കുന്ന ഒരു കാല്പനിക സ്ത്രീസത്വമാണ് ആല അല്ലെങ്കിൽ ഹാല (ബഹുവചനം: ഏൽ അല്ലെങ്കിൽ ഹാലി).
കൃഷിയിടങ്ങൾ, മുന്തിരിത്തോട്ടങ്ങൾ, ഫലോദ്യാനങ്ങൾ എന്നിവയുടെ ദിശയിലേക്ക്‌ ആലിപ്പഴം വർഷിക്കുന്ന, ഇടിമിന്നലുകളുടെ അകമ്പടിയോടെയുള്ള മഴമേഘങ്ങളെ അയച്ച് വിളകളെ നശിപ്പിക്കുകയോ കൊള്ളയടിച്ചു കൊണ്ടുപോകുകയോ ചെയ്യുന്ന മോശം കാലാവസ്ഥയുടെ ദുർദ്ദേവതകളാണിവർ.
പ്രത്യേകിച്ച് കുട്ടികളെ ഭക്ഷിക്കാൻ ഇഷ്ടപ്പെടുന്ന അത്യാർത്തിക്കാരായ ഈ സത്വങ്ങളുടെ തീറ്റിഭ്രാന്ത് ഭൂമിയിൽ മാത്രം ഒതുങ്ങുന്നില്ല.
ചിലപ്പോൾ സൂര്യനെയോ ചന്ദ്രനെയോ അത്യാർത്തിയോടെ വിഴുങ്ങാൻ ശ്രമിക്കുന്ന ഇവർ ഗ്രഹണത്തിന് കാരണമാവുകയും അവർ ഇതിൽ വിജയിക്കുന്നതോടെ ലോകാവസാനം സംഭവിക്കുമെന്നും വിശ്വസിക്കപ്പെടുന്നു.
ആളുകൾ ഒരു ആലയെ നേരിടുന്ന വേളയിൽ അവരുടെ മാനസികമോ ശാരീരികമോ ആരോഗ്യാവസ്ഥയോ അല്ലെങ്കിൽ ജീവനോ പോലും അപകടത്തിലാകുന്നുവെന്നിരുന്നാലും, ബഹുമാനത്തോടും വിശ്വാസത്തോടും കൂടി അവളെ സമീപിക്കുന്നതിലൂടെ ആലയുടെ പ്രീതി നേടിയെടുക്കാൻ കഴിയും.
ഒരു ആലയുമായി നല്ല ബന്ധത്തിൽ ഏർപ്പെടുന്നത് ഏറെ പ്രയോജനകരമാണ്, കാരണം അവൾ തനിക്കു പ്രീതിയുള്ളവരെ സമ്പന്നരാക്കുകയും കഷ്ടകാലങ്ങളിൽ അവരുടെ ജീവൻ രക്ഷിക്കുകയും ചെയ്യുന്നു.
ഒരു ആലയുടെ രൂപം നാടോടിക്കഥകളിൽ വ്യത്യസ്തവും പലപ്പോഴും അവ്യക്തവുമാണ്.
നാടോടിക്കഥകളിൽ വിവരിക്കുന്ന പ്രകാരമുള്ള ആല ഒരു ഇരുണ്ട കാറ്റ്, അവ്യക്തമല്ലാത്ത ഒരു രൂപത്തിന്റെ ഭീമാകാരമായ സൃഷ്ടി, കൂറ്റൻ വായയുള്ള, മനുഷ്യാകാരമുള്ള, അല്ലെങ്കിൽ പാമ്പിനേപ്പോലെയുള്ള രാക്ഷസൻ, ഒരു പെൺ വ്യാളി അല്ലെങ്കിൽ കരിങ്കാക്ക എന്നിങ്ങനെ വിവിധ രൂപങ്ങളിൽ ഉണ്ടാകാം.
വിവിധ മനുഷ്യ, മൃഗ രൂപങ്ങൾ കൈക്കൊള്ളുവാൻ സാധിക്കുന്ന ഒരു ആലയ്ക്ക്, ഒരു വ്യക്തിയുടെ ശരീരത്തിനുള്ളിൽ കുടികൊള്ളാനും കഴിയും.
മോശം കാലാവസ്ഥയെക്കുറിക്കുന്ന സ്ലാവിക് ദുർദ്ദേവതയുടെ ഒരു സമന്വിയമായ രൂപവും ഒപ്പം സ്ലാവിക്ക് ജനതയ്ക്കു മുമ്പുള്ള മധ്യ ബാൽക്കൺ ജനതയ്ക്കിടയിലെ ഒരു സമാന ദുർദ്ദേവതയുമായതിനാലായിരിക്കാം ഈ സത്വം വൈവിധ്യമായ ആകാരത്തോടെ വർണ്ണിക്കപ്പെടുന്നതിന് കാരണം.
മനുഷ്യസമാനമായ ആലയെക്കുറിച്ചുള്ള നാടോടിക്കഥകളിൽ, അവളുടെ വ്യക്തിത്വം റഷ്യൻ ബാബ യാഗയുടേതിന് സമാനമാണ്.
ആലകൾ മേഘങ്ങളിലോ തടാകത്തിലോ നീരുറവകളിലോ അല്ലെങ്കിൽ മറഞ്ഞിരിക്കുന്ന വിദൂര സ്ഥലത്തിലോ വനത്തിലോ വാസയോഗ്യമല്ലാത്ത പർവതത്തിലോ ഗുഹയിലോ ഭീമാകാരമായ വൃക്ഷത്തിലോ വസിക്കുന്നതായാണ് പറയപ്പെടുന്നത്.
ആലകൾ സാധാരണയായി മനുഷ്യരോട് വിദ്വേഷം പുലർത്തുന്നുണ്ടെങ്കിലും, ഡ്രാഗണുകളെപ്പോലെ അവരെ പരാജയപ്പെടുത്താൻ കഴിയുന്ന ശക്തരായ ശത്രുക്കളുമുണ്ട്.
ക്രിസ്തീയവൽക്കരിക്കപ്പെട്ട കഥകളിൽ, വിശുദ്ധ ഏലിയാവ് വ്യാളികളുടെ പങ്ക് വഹിക്കുന്നുവെന്നിരുന്നാലും ചില സന്ദർഭങ്ങളിൽ വിശുദ്ധനും വ്യാളികളും ആലയ്ക്കെതിരേ ഒരുമിച്ച് യുദ്ധം ചെയ്യുന്നു.
ആലയെ പ്രതിരോധിക്കുന്നവരായി കണക്കാക്കുന്ന കഴുകന്മാർ , അവയെ വയലുകളിൽ നിന്ന് തുരത്തിയോടിക്കുകയും ആലിപ്പഴ മേഘങ്ങൾ വയലുകളുടെ മുകളിലേക്ക് കൊണ്ടുവരുന്നതിൽ നിന്ന് അവയെ തടയുകയും ചെയ്യുന്നു.
ചില കാൽപ്പനിക ജീവികൾ എല്ലാ സ്ലാവിക് വംശജർക്കും പൊതുവായതാണെങ്കിലും, ബൾഗേറിയൻ, മാസിഡോണിയൻ, സെർബിയൻ നാടോടിക്കഥകളിൽ മാത്രമായുള്ളതാണ് ആല.
എന്നിരുന്നാൽക്കൂടി, മറ്റ് സ്ലാവിക് ഗ്രൂപ്പുകൾക്കിടയിലും മോശം കാലാവസ്ഥയുടെ ദുർദ്ദേവതകളുണ്ടായിരുന്നു.
കിഴക്കൻ സ്ലാവുകളിൽ, ബാബ യാഗ എന്ന് അറിയപ്പെട്ടിരുന്ന ഈ ദുർദ്ദവത, വലിയ മൂക്ക്, ഇരുമ്പ് പല്ലുകൾ, എഴുന്നുനിൽക്കുന്ന താടി എന്നിവയുള്ള ഭീമാകാരയായ ഒരു സ്ത്രീയായി സങ്കൽപ്പിക്കപ്പെടുകയും കുട്ടികളെ ഭക്ഷിക്കുന്നുവെന്നും വിശ്വസിക്കപ്പെട്ടു.
അവളുടെ സാന്നിദ്ധ്യം ഇടിമിന്നലും തണുത്ത കാലാവസ്ഥയും വരുത്തിയിരുന്നതായും വിശ്വസിക്കപ്പെട്ടു.
സാധാരണയായി കാറ്റ്, ഇരുട്ട്, മഴ എന്നിവയുടെ ഒരു പര്യായമായി കണക്കാക്കപ്പെടുന്ന ബാബ എന്ന പദം എല്ലാ സ്ലാവിക് ഗ്രൂപ്പുകളുടെയും ആചാരങ്ങളിലും വിശ്വാസങ്ങളിലും സ്ഥലനാമങ്ങളിലും കാണപ്പെടുന്നു.
മോശം കാലാവസ്ഥയുമായി ബന്ധപ്പെട്ട് ബാബ എന്ന പേരിൽ ഒരു ആദിമ-സ്ലാവിക് ഈശ്വരാംശം അല്ലെങ്കിൽ പിശാച് ഉണ്ടായിരുന്നുവെന്ന് ചില പണ്ഡിതന്മാർ വിശ്വസിക്കാൻ ഇത് ഇടയാക്കി.
വസന്തത്തിന്റെ തുടക്കത്തിൽ (ബാബ മാർത്ത, ബാബിൻ ജാർസി, ബാബിൻ ഹ്യൂക്ക് മുതലായ) മോശം കാലാവസ്ഥയെ പ്രകടിപ്പിക്കുന്ന വാക്കുകളിലൂടെ ആ ദുർദ്ദേവതയേക്കുറിച്ചുള്ള വിശ്വാസത്തിന്റെ അടയാളങ്ങൾ തെക്കൻ സ്ലാവുകൾക്കിടയിൽ കാത്തുസൂക്ഷിക്കപ്പെട്ടിരുന്നു.
തങ്ങളുടെ പുരാതന ജന്മനാട്ടിൽ നിന്ന് ബാൾക്കനിലേക്ക് കൊണ്ടുവന്ന ഈ വിശ്വാസങ്ങൾ തദ്ദേശീയ ജനതയുമായി ചേർന്ന് ക്രമേണ ആലയെന്ന കഥാപാത്രമായി വളർന്നു.
ആലയുടെ പ്രീ-സ്ലാവിക് ബാൽക്കൻ സ്രോതസായ vlva , ആലയെപ്പോലെ വിളകളെ നശിപ്പിക്കാൻ ആലിപ്പഴം വർഷിക്കുന്ന മേഘങ്ങളെ അയയ്ക്കുകയും, മരങ്ങൾ പിഴുതെറിയുകയും ചെയ്യുന്ന സെർബിയയിലെ വ്ലാച്ചുകളുടെ മോശം കാലാവസ്ഥയുടെ സ്ത്രീ ദുർദ്ദേവതകളുമായി ബന്ധപ്പെട്ടിരിക്കുന്നു.
ഒരു ഗ്രീക്ക് സ്ത്രീ ദുർദ്ദേവതയായ ലാമിയയും ആലയെന്ന കഥാപാത്രത്തിന്റെ വികാസത്തിൽ സംഭാവനകൾ നൽകിയിരിക്കാം.
ആലയെപ്പോലെ, കുട്ടികളെ ഭക്ഷിക്കുന്ന അവളെയും ആർത്തിപ്പണ്ടാരം എന്ന് പേരിട്ടു വിളിക്കുന്നു.
തെക്കൻ സെർബിയയിലും വടക്കൻ മാസിഡോണിയയിലും ലാമിയയിൽ നിന്ന് ഉരുത്തിരിഞ്ഞ ലാംജ, ആലയുടെ ഒരു പര്യായമാണ്.
ബൾഗേറിയൻ ലാമിയ ആലയിൽ നിന്ന് തികച്ചും വ്യത്യസ്തമായ ഒരു സൃഷ്ടിയായി തുടരുന്നുവെങ്കിലും അവളുമായി നിരവധി സാമ്യതകൾ പങ്കിടുന്നു.
മൃഗം, അർദ്ധമൃഗം മുതൽ മനുഷ്യസമാനമായ സങ്കൽപ്പങ്ങൾ വരെയുള്ള ഈ ദുർദ്ദേവതയുടെ രൂപത്തിലുള്ള നിരവധി വ്യതിയാനങ്ങൾ, ഈ പൈശാചിക ശക്തികളെക്കുറിച്ചുള്ള  വിശ്വാസങ്ങളിൽ ഐക്യരൂപ്യമില്ലെന്ന് നമ്മോട് വെളിവാക്കുന്നു.
ആറ്റൻബറോസോറസ് ഇംഗ്ലീഷ് വിലാസം https://ml.wikipedia.org/wiki/Attenborosaurus
പ്ലിസിയോസൗർ ജെനുസിൽ പെട്ട ഒരു സമുദ്ര ഉരഗമാണ് ആറ്റൻബറോസോറസ്.
തുടക്ക ജുറാസ്സിക് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഇംഗ്ലണ്ടിൽ നിന്നാണ്.
പ്രമുഖ ബ്രിട്ടീഷ് പ്രക്ഷേപകനും പ്രകൃതി ശാസ്ത്രജ്ഞനുമായ ഡേവിഡ് ആറ്റൻബറോയുടെ പേരാണ് ഇവയ്ക്ക് നൽകിയിരിക്കുന്നത്.
ഇവയുടെ യഥാർത്ഥ ഫോസ്സിൽ നാസി ജർമനിയുടെ ബോംബാക്രമണത്തിൽ നശിച്ചു പോയി ഇന്ന് മ്യുസിയത്തിൽ കാന്നുന്നത് ഇതിന്റെ പകർപ്പ് മാത്രം ആണ് Life restoration അവലംബം
കൊടുവായൂർ രഥോത്സവം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ ശ്രീ വിശാലക്ഷി സമേത് വിശ്വനാഥസ്വാമി ക്ഷേത്രത്തിലെ രഥോത്സവമാണ്, കൊടുവായൂർ തേര് എന്നറിയപ്പെടുന്ന, കൊടുവായൂർ രഥോത്സവം.
മലയാളമാസമായ ധനുവിലെ തിരുവാതിരനാളിലാണ് ഈ ഉത്സവം നടക്കുന്നത്.
ഹിന്ദു ദൈവമായ ശിവന് സമർപ്പിച്ചിരിക്കുന്ന ഈ ക്ഷേത്രത്തിന്, 650 വർഷം പഴക്കമുണ്ടെന്ന് വിശ്വസിക്കപ്പെടുന്നു.
കൊടുവള്ളി നിയമസഭാമണ്ഡലം
കോഴിക്കോട് ജില്ലയിലെ കൊടുവള്ളി മുൻസിപ്പാലിറ്റിയും, കിഴക്കോത്ത് , മടവൂർ , നരിക്കുനി , ഓമശ്ശേരി , താമരശ്ശേരി , കട്ടിപ്പാറ എന്നീ ഗ്രാമ പഞ്ചായത്തുകളും ഉൾപ്പെട്ടതാണ്‌ കൊടുവള്ളി നിയമസഭാമണ്ഡലം .
കൊടുവള്ളി നിയമസഭാമണ്ഡലം 2008-ലെ നിയമസഭാമണ്ഡല പുനർനിർണ്ണയത്തിനു മുൻപ്
കോഴിക്കോട് ജില്ലയിലെ കൊടുവള്ളി , ഉണികുളം , കാക്കൂർ , കിഴക്കോത്ത് , മടവൂർ , കക്കോടി , ചേളന്നൂർ , നരിക്കുനി എന്നീ ഗ്രാമ പഞ്ചായത്തുകൾ ഉൾപ്പെട്ടതായിരുന്നു കൊടുവള്ളി നിയമസഭാമണ്ഡലം.
പ്രതിനിധികൾ തിരഞ്ഞെടുപ്പ്  വർഷം പ്രതിനിധി 2016 കാരാട്ട് റസാക്ക് 2011 വി.എം. ഉമ്മർ 2006 പി.ടി.എ. റഹീം 2001 സി. മമ്മൂട്ടി 1996 സി. മോയിൻ കുട്ടി .
1991 പി. വി. മുഹമ്മദ്.
1987 പി. എം. അബൂബക്കർ.
1982 പി. വി. മുഹമ്മദ്.
1980 പി. വി. മുഹമ്മദ്.
1977 ഇ.
അഹമ്മദ് .
1960 എം. ഗോപാലൻ‌കുട്ടി നായർ .
1957 എം. ഗോപാലൻ‌കുട്ടി നായർ .
തിരഞ്ഞെടുപ്പുഫലങ്ങൾ 2006 തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം പോളിംഗ് വിജയി ലഭിച്ച വോട്ടുകൾ മുഖ്യ എതിരാളി ലഭിച്ച വോട്ടുകൾ മറ്റുമത്സരാർഥികൾ 2006 172424 135862 പി.ടി.എ. റഹീം - സ്വതന്ത്രൻ 65302 കെ. മുരളീധരൻ ഡി.ഐ.സി. 57796 കെ. സഹദേവൻ - BJP 1977 മുതൽ 2001 വരെ
തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം (1000) പോളിംഗ്  ശതമാനം വിജയി ലഭിച്ച വോട്ടുകൾ% പാർട്ടി മുഖ്യ എതിരാളി ലഭിച്ച വോട്ടുകൾ% പാർട്ടി 2001 129.29 78.86 സി. മമ്മൂട്ടി 50.44 മുസ്ലീം ലീഗ് സി. മൊഹസിൻ 37.38 ജനതാദൾ(എസ്) 1996 118.44 75.25 സി. മോയീൻകുട്ടി 43.89 മുസ്ലീം ലീഗ് സി. മൊഹസിൻ 43.81 ജനതാദൾ 1991 114.52 78.05 പി. വി. മുഹമ്മദ് 46.24 മുസ്ലീം ലീഗ് സി. മൊഹസിൻ 45.88 ജനതാദൾ 1987 99.03 84.63 പി. എം. അബൂബക്കർ 51.24 മുസ്ലീം ലീഗ് പി. രാഘവൻ നായർ 37.70 ജനതാപാർട്ടി 1982 73.65 76.13 പി. വി. മുഹമ്മദ് 48.32 മുസ്ലീം ലീഗ് പി. രാഘവൻ നായർ 43.19 ജനതാപാർട്ടി 1980 77.28 79.80 പി. വി. മുഹമ്മദ് 53.60 മുസ്ലീം ലീഗ് കെ. മൂസകുട്ടി 46.40 കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 1977 72.75 86.78 ഇ.
അഹമ്മദ് 55.70 മുസ്ലീം ലീഗ് കെ. മൂസകുട്ടി 44.30 കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ഇതും കാണുക കേരളത്തിലെ നിയമസഭാമണ്ഡലങ്ങൾ അവലംബം ↑ Changing Face of Electoral India Delimitation 2008 - Volume 1 Page 720 ↑ മലയാള മനോരമ Archived 2008-11-21 at the Wayback Machine .
നിയമസഭാ തിരഞ്ഞെടുപ്പ് 2006, ശേഖരിച്ച തീയതി 26 സെപ്റ്റംബർ 2008 ↑ ഇന്ത്യൻ ഇലക്ഷൻ കമ്മീഷൻ, സ്റ്റേറ്റ് തിരഞ്ഞെടുപ്പ് 2006 -കൊടുവള്ളി ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - പതിനൊന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - പതിനൊന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - ഒൻപതാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - എട്ടാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - ഏഴാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - ആറാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - അഞ്ചാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ - രണ്ടാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ കേരള നിയമസഭ -ഒന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 26 സെപ്റ്റംബർ 2008 ↑ സൈബർ ജേണലിസ്റ്റ് Archived 2016-03-04 at the Wayback Machine .
കേരള നിയമസഭ   2006 -ലെ തിരഞ്ഞെടുപ്പ് ഫലങ്ങൾ: കൊടുവള്ളി നിയമസഭാമണ്ഡലം ശേഖരിച്ച തീയതി 26 സെപ്റ്റംബർ 2008 ↑ ഇന്ത്യൻ ഇലക്ഷൻ കമ്മീഷൻ കൊടുവള്ളി - 1977 മുതലുള്ള തിരഞ്ഞെടുപ്പ് ഫലങ്ങൾ, ശേഖരിച്ച തീയതി 26 സെപ്റ്റംബർ 2008
കൊടുവഴങ്ങ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2023 ജൂലൈ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
കേരളത്തിലെ എറണാകുളം ജില്ലയിൽ പറവൂർ താലൂക്കിലെ ആലങ്ങാട് ഗ്രാമപഞ്ചായത്തിൽ ഉൾപ്പെടുന്ന ഒരു ചെറിയ ഗ്രാമമാണ് കൊടുവഴങ്ങ.
ഇത് ആലുവ ടൗണിന് അടുത്താണ്.
സുന്ദരമായ ഗ്രാമീണ അന്തരീക്ഷം മുറ്റിനിൽക്കുന്ന താമസിക്കാൻ യോഗ്യമായ  ഒരു കൊച്ചുഗ്രാമം, ആലുവ റെയിൽവേ സ്റ്റേഷനിലേക്ക് 8  കിലോമീറ്റർ, നെടുമ്പാശ്ശേരി അന്താരാഷ്ട്ര വിമാനത്താവളം 14  കിലോമീറ്റർ, കൊച്ചി നഗരം 17  കിലോമീറ്റർ.
ഫാക്ട് , എച്ച്എംടി, എച്ച്ഐഎൽ, ടിസിസി, സിഎംആർഎൽ തുടങ്ങിയ പ്രമുഖ ഫാക്ടറികൾ സ്ഥിതി ചെയ്യുന്ന ബിനാനിപുരം, ഏലൂർ, കളമശ്ശേരി തുടങ്ങിയ വ്യവസായ മേഖലകളുടെ  സാമീപ്യം ഉള്ളതിനാൽ ഇത് ഒരു താമസയോഗ്യമായ  പ്രദേശമാണ്.
ഏകദേശം 12 കിലോമീറ്റർ അകലെയുള്ള കൊച്ചിയിലെ ഇൻഫോപാർക്കിലേക്ക് ദിവസേന യാത്ര ചെയ്യാം.
ഇരുവശവും പെരിയാർ നദിയാൽ ചുറ്റപ്പെട്ടിരിക്കുന്നതിനാൽ  ഈ സ്ഥലം ലവണാംശമില്ലാത്ത ശുദ്ധജലവും മണലോടുകൂടിയ  മനോഹരമായ ഭൂമിയും ആണിവിടം.
കൊടുവഴങ്ങ  മാരായിൽ ഭഗവതി ക്ഷേത്രം ഈ ഗ്രാമത്തിലാണ്, മാരായിൽ ഭഗവതിയും മാരായിൽ മുത്തപ്പനും കുടികൊള്ളുന്ന ക്ഷേത്രമാണിത്.
എസ് എൻ ഡി പി  യോഗം ശാഖാ1028 ന്റ്റെ  നേതൃത്വത്തിലാണ് ഈ ക്ഷേത്രം പ്രവർത്തിക്കുന്നത്.
ക്ഷേത്രത്തോടനുബന്ധിച് എസ് എൻ എൽ പി സ്‌കൂളും, എറണാകുളം ജില്ലയിലെ റെഫെറൻസ് ലൈബ്രറിയായ  ശ്രീനാരായണ ക്ലബ്ബ്‌ ലൈബ്രറിയും, എറണാകുളം ജില്ലയിലെ മികച്ച വോളിബോൾ ക്ലബായ ശ്രീനാരായണ സ്പോർട്സ് ക്ലബും ഈ ക്ഷേത്രാങ്കണത്തിലാണ്.
ശബരിമല ശാസ്താവിന്റെ എരുമേലി പേട്ടതുള്ളൽ ഇതുമായി ബന്ധപ്പെട്ട ആലങ്ങാട് പേട്ട ഈ ഗ്രാമത്തിലാണ്.
ആലങ്ങാട് പേട്ടയ്ക്ക് നേതൃത്വം നൽകുന്ന ചെമ്പൊരെ ശ്രീകൃഷ്ണ സ്വാമി ക്ഷേത്രവും ഇവിടെയാണ്.
കളരി ആയോധന കലയിൽ ഏറെ പ്രസിദ്ധമാണ് ചെമ്പൊരെ കളരി, ശബരിമലശാസ്താവായ സ്വാമി അയ്യപ്പൻ ഈ കളരിയിൽ ആയോധനകല അഭ്യസിച്ചു എന്ന് വിശ്വസിക്കപ്പെടുന്നു.
ആലങ്ങാട് പഞ്ചായത്തിലെ മറ്റ് ഗ്രാമങ്ങളായ പാനായിക്കുളം , ചിറയം, തിരുവാലൂർ, നീറിക്കോട് , ആലങ്ങാട് എന്നീ ഗ്രാമങ്ങളും ഈ ഗ്രാമത്തോട് ചേർന്ന് സ്ഥിതിചെയ്യുന്നു.
പ്രസിദ്ധമായ ആലങ്ങാട് കുന്നേൽ ഇൻഫന്റ് ജീസസ് കുന്നേൽ  പള്ളിയും പ്രസിദ്ധമായ തിരുവാലൂർ മഹാദേവക്ഷേത്രവും  ഈ ഗ്രാമത്തോട് ചേർന്നാണ്.
എസ്എൻഡിപി യോഗത്തിന്റെയും കമ്മ്യൂണിസ്ററ് പാർട്ടികളുടെയും സ്വാധീനം ഏറെയുള്ള ഈ നാട്ടിലെ ജനങ്ങൾ പ്രാഥമിക വിദ്യാഭ്യാസത്തിന്റെ കാര്യത്തിൽ ഏറെ മുന്നിലാണ്.
ഇവിടുത്തെ ജനങ്ങൾ പ്രധാനമായും കൃഷിയെയും കൈത്തൊഴിലുകളെയുമാണ്  ആശ്രയിക്കുന്നത് കൂടാതെ വ്യാവസായിക നഗരം അടുത്തയതിനാൽ അവിടെയും തൊഴിൽ ചെയ്യുന്നവർ ഏറെയാണ്.
കൊടുവഴന്നൂർ ഇംഗ്ലീഷ് വിലാസം https://ml.wikipedia.org/wiki/Koduvazhannoor
കേരളത്തിൽ തിരുവനന്തപുരം ജില്ലയിലെ ചിറയിൻകീഴ്‌ താലൂക്കിലെ പുളിമാത്ത് പഞ്ചായത്തിലെ ഒരു ഗ്രാമമാണ് കൊടുവഴന്നൂർ .
ഇവിടെ അൻപതിൽ പരം വർഷങ്ങൾ പഴക്കമുള്ള ഒരു വായനശാല സ്ഥിതി ചെയ്യുന്നുണ്ട്.
എത്തിച്ചേരാൻ ഏറ്റവും അടുത്തുള്ള റെയിൽ‌വേ സ്റ്റേഷൻ ചിറയിൻകീഴ് ആണ്.
ഏറ്റവും അടുത്ത് വിമാനത്താവളം തിരുവനന്തപുരം വിമാനത്താവളം ആണ്.
38 കി.
മി അകലെ ജനസംഖ്യ
2001 ലെ സെൻസസ് പ്രകാരം കൊടുവഴന്നൂർ ജനസംഖ്യ 8411 ആണ്.
ഇതിൽ 3969 പുരുഷന്മാരും 4442 സ്ത്രീകളുമുണ്ട്.
കൊടുവായൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Koduvayur_gramapanchayat കൊടുവായൂർ കൊടുവായൂർ 10°41′N 76°40′E ﻿ / ﻿ 10.68°N 76.66°E ﻿ / 10.68; 76.66 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 20.61 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 25927 ജനസാന്ദ്രത 1258/ ച.
പാലക്കാട്  ജില്ലയിലെ ചിറ്റൂർ താലൂക്കിൽ കൊല്ലങ്കോട് ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ കൊടുവായൂർ ഗ്രാമപഞ്ചായത്ത് .
എത്തനൂർ അംശം, കാക്കയൂർ അംശം, കൊടുവായൂർ അംശം, എന്നീ പ്രദേശങ്ങൾ ചേർന്നാണ്  കൊടുവായൂർ പഞ്ചായത്ത് രൂപീകൃതമായത്.
11 വാർ‍ഡുകളുള്ള കൊടുവായൂർ പഞ്ചായത്തിന്റെ അതിരുകൾ‍ വടക്കുഭാഗത്ത് തേങ്കുറിശ്ശി പഞ്ചായത്തും, തെക്കുഭാഗത്ത് പല്ലശ്ശന പഞ്ചായത്തും, കിഴക്കുഭാഗത്ത് പുതുനഗരം , പെരുവമ്പ് എന്നീ പഞ്ചായത്തുകളും, പടിഞ്ഞാറുഭാഗത്ത് തേങ്കുറിശ്ശി പഞ്ചായത്തുമാണ്.
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കൊടുവായൂർ ഗ്രാമപഞ്ചായത്ത് Archived 2016-03-04 at the Wayback Machine .
കൊടുവള്ളി ബ്ലോക്ക് പഞ്ചായത്ത്
ഇതേ പേരിലുള്ള അങ്ങാടിക്ക്  ദയവായി കൊടുവള്ളി കാണുക, ഇതേ പേരിലുള്ള നിയോജകമണ്ഡലത്തിനായി  ദയവായി കൊടുവള്ളി കാണുക, ഇതേ പേരിലുള്ള മുൻസിപ്പാലിറ്റിക്കായി കൊടുവള്ളി കാണുക,
കോഴിക്കോട് ജില്ലയിൽ കോഴിക്കോട് താലൂക്കിലാണ് 390.48 ചതുരശ്രകിലോമീറ്റർ വിസ്തീർണ്ണമുള്ള കൊടുവള്ളി ബ്ളോക്ക് പഞ്ചായത്ത് സ്ഥിതി ചെയ്യുന്നത്.
1952-ലാണ് ഈ ബ്ളോക്ക് പഞ്ചായത്ത് രൂപീകൃതമായത് അതിരുകൾ കിഴക്ക് - നിലമ്പൂർ, അരീക്കോട് ബ്ളോക്കുകൾ വടക്ക് - ബാലുശ്ശേരി, കൽപ്പറ്റ ബ്ളോക്കുകൾ തെക്ക്‌ - അരീക്കോട്, കുന്ദമംഗലം ബ്ളോക്കുകൾ പടിഞ്ഞാറ് - ചേളന്നൂർ, ബാലുശ്ശേരി ബ്ളോക്കുകൾ ഗ്രാമപഞ്ചായത്തുകൾ
കൊടുവള്ളി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
തിരുവമ്പാടി ഗ്രാമപഞ്ചായത്ത് കൂടരഞ്ഞി ഗ്രാമപഞ്ചായത്ത് കിഴക്കോത്ത് ഗ്രാമപഞ്ചായത്ത് മടവൂർ ഗ്രാമപഞ്ചായത്ത് പുതുപ്പാടി ഗ്രാമപഞ്ചായത്ത് താമരശ്ശേരി ഗ്രാമപഞ്ചായത്ത് ഓമശ്ശേരി ഗ്രാമപഞ്ചായത്ത് കട്ടിപ്പാറ ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല കോഴിക്കോട് താലൂക്ക് കോഴിക്കോട് വിസ്തീര്ണ്ണം 390.48  ചതുരശ്ര കിലോമീറ്റർ ജനസംഖ്യ 227,833 പുരുഷന്മാർ 113,875 സ്ത്രീകൾ 113,958 ജനസാന്ദ്രത 583 സ്ത്രീ : പുരുഷ അനുപാതം 1001 സാക്ഷരത 90.76% വിലാസം
കൊടുവള്ളി ബ്ലോക്ക് പഞ്ചായത്ത് കൊടുവള്ളി - 673572 ഫോൺ : 0496 2210289 ഇമെയിൽ‍‍ : bdokdykkd@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/koduvallyblock Archived 2012-03-16 at the Wayback Machine .
കൊടുവള്ളി ഇംഗ്ലീഷ് വിലാസം https://ml.wikipedia.org/wiki/Koduvally
ഇതേ പേരിലുള്ള ബ്ലോക്ക് പഞ്ചായത്തിന് ദയവായി കൊടുവള്ളി കാണുക.
ഇതേ പേരിലുള്ള നിയോജകമണ്ഡലത്തിനായി  ദയവായി കൊടുവള്ളി കാണുക കാണുക, കൊടുവള്ളി കൊടുവള്ളി ടൌൺ
കൊടുവള്ളി ടൌൺ കൊടുവള്ളി 11°21′34″N 75°54′34″E ﻿ / ﻿ 11.3595536°N 75.9095729°E ﻿ / 11.3595536; 75.9095729 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല കോഴിക്കോട് ഭരണസ്ഥാപനം(ങ്ങൾ) നഗരസഭ ചെയർമാൻ വെള്ളറ അബ്ദു ' ' വിസ്തീർണ്ണം 23.85 km2 ചതുരശ്ര കിലോമീറ്റർ ജനസംഖ്യ 48687 ജനസാന്ദ്രത 2041/ ച.
മീ കോഡുകൾ • തപാൽ • ടെലിഫോൺ 673572 +0495 സമയമേഖല UTC +5:30 പ്രധാന ആകർഷണങ്ങൾ
കോഴിക്കോട് ജില്ലയിലെ ഒരു ചെറിയ പട്ടണം ആണ്‌ ' കൊടുവള്ളി .
കോഴിക്കോട് നഗരത്തിൽ നിന്ന്  ഏകദേശം 23 കിലോ മീറ്റർ കിഴക്കായി കോഴിക്കോട് കൊള്ളേഗൾ ദേശീയപാത 212-ൽ ആണ്‌ ഈ പട്ടണം സ്ഥിതി ചെയ്യുന്നത്.
സ്വർണ്ണപ്പണിക്കും സ്വർണ്ണവ്യാപാര സ്ഥാപനങ്ങൾക്കും പ്രശസ്തമാണ് കൊടുവള്ളി.
കേരളത്തിന്റെ സുവർണ നഗരി എന്നാണ് കൊടുവള്ളി അറിയപ്പെടുന്നത്.
നല്ല പൈതൃകം നിറഞ്ഞ നാടാണ് കൊടുവള്ളി കൊടുവള്ളി നിയമസഭാമണ്ഡലം.
കോഴിക്കോട് ജില്ലയിലെ കൊടുവള്ളി നഗരസഭയും ഓമശ്ശേരി , കിഴക്കോത്ത് , മടവൂർ , താമരശ്ശേരി , കട്ടിപ്പാറ , നരിക്കുനി എന്നീ ഗ്രാമ പഞ്ചായത്തുകൾ ഉൾപ്പെട്ടതാണ്‌ "കൊടുവള്ളി നിയമസഭാമണ്ഡലം".
2006 ലെ നിയമസഭാ തിരഞ്ഞെടുപ്പ് 2006 ഇടത് സ്വാതന്ത്രനായി മൽസരിച്ച പി. ടി. എ. റഹീമും 2011 ൽ ഇന്ത്യൻ യൂണിയൻ മുസ്ലിം ലീഗിലെ വി എം ഉമ്മർ മാസ്റ്ററും  തുടർന്ന്  കാരാട്ട് റസാക്കും  ആണ്  ഈ നിയമസഭാ മണ്ഡലത്തെ പ്രതിനീകരിച്ചിരുന്നത്.
2021 ൽ നടന്ന നിയമസഭ തിരഞ്ഞെടുപ്പിൽ വിജയിച്ച ഇന്ത്യൻ യൂണിയൻ മുസ്ലിം ലീഗിലെ ഡോ. എം കെ  മുനീർ ആണ് ഇപ്പോൾ ഈ മണ്ഡലത്തെ പ്രതിനിധീകരിക്കുന്നത് കായികം
ഫുട്ബോൾ , ബാഡ്മിന്റൺ, വോളിബോൾ എന്നിവയാണ്‌ കൊടുവള്ളിയുടെ പ്രധാന കായികവിനോദങ്ങൾ ,
കൊയപ്പ സെവൻസ് ഫുട്ബോൾ വളരെ പ്രസിദ്ധമാണ്.
പ്രധാന സ്ഥലങ്ങളിലേക്കുള്ള  ദൂരം ബാംഗ്ലൂർ - 357കി മീ മൈസൂർ - 200കി മീ ഊട്ടി -200കിമീ കൊയിലാണ്ടി -25കി മീ തുഷാരഗിരി - 25കി മീ സുൽത്താൻ ബത്തേരി - 70കി മീ അരീക്കോട് - 21കി മീ കോഴിക്കോട് - 23കി മീ കോഴിക്കോട് എയർപോർട്ട് - 50കി മീ Koduvally എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൊടുവായൂർ ഇംഗ്ലീഷ് വിലാസം https://ml.wikipedia.org/wiki/Koduvayur
പാലക്കാട് ജില്ലയിലെ ഒരു ചെറിയ പട്ടണമാണു കൊടുവായൂർ .
ചിറ്റൂർ താലൂക്കിൽ ഉൾപ്പെടുന സ്ഥലമാണിത്.
ഇവിടുത്തെ അങ്ങാടി(ചന്ത) പ്രസിദ്ധമാണ്.
പെരുവെമ്പ്, പുതുനഗരം എന്നീ ഗ്രാമങ്ങളാണ്‌ തൊട്ടടുത്ത് സ്ഥിതിചെയ്യുന്നത്.
ഇവിടുത്തെ ജനങ്ങളിൽ അധികവും കൃഷിയെ ആശ്രയിച്ചു കഴിയുന്നവരാണ്.
പാലക്കാട് ജില്ലയിലെ ബി.എഡ്ഡു കോളേജുകളിൽ ഒന്നായ ഹോളി ഫാമിലി ബി.എഡ്ഡു കോളേജ് ഇവിടെയാണ്.
സംസ്ഥാനപാത 27 ഇതിലെ കടന്നുപോകുന്നു.
കൊടുവായൂർ രഥോത്സവം വളരെ പ്രശസ്തിയാർജ്ജിച്ചതാണ്.
പ്രധാന ആരാധനാലയങ്ങൾ ശ്രീകൃഷ്ണ ക്ഷേത്രം, ശ്രീവിശ്വനാഥക്ഷേത്രം, ശ്രീഗണപതിക്ഷേത്രം ഇവയാണ്.
വിശ്വനാഥക്ഷേത്രത്തിൽ കാണപ്പെടുന്ന ശിവലിംഗം കാശിയിൽ നിന്നും കൊണ്ടുവന്നതാണെന്ന ഐതിഹ്യമുണ്ട്.
പാലക്കാട് നിന്നും ഏകദേശം 10കി.
മീ തെക്കുദിശയിലാണ് ഈ സ്ഥലം.
അടുത്തുള്ള പട്ടണങ്ങൾ ആലത്തൂർ, നെമ്മാറ, ചിറ്റൂർ, കൊല്ലങ്കോട്, പൊള്ളാച്ചി ഇവയാണ്.
പാലക്കാട് ജങ്ക്ഷൻ റയിൽവേ സ്റ്റേഷനും സി.എ കോയമ്പത്തൂർ വിമാനത്താവളവും ഇവിടേക്കുള്ള തീവണ്ടി, വിമാന യാത്രാസൗകര്യം ഒരുക്കുന്നു.
പാലക്കാട് ജില്ലയിലെ തെക്കുപടിഞ്ഞാറൻ പ്രദേശങ്ങളുടെ പ്രധാനവാണിജ്യകേന്ദ്രമാണ്  കൊടുവായൂർ.
ഏറിയപങ്കും മലയാളം സംസാരിക്കുന്നവരാണെങ്കിലും തമിഴ് ഭാഷയുടെ സ്വാധീനവും ഇവിടത്തെ ജനങ്ങൾക്കിടയിൽ കാണാം.
http://www.india9.com/i9show/-Kerala/Koduvayur-40895.htm
കൊടുവിള ഇംഗ്ലീഷ് വിലാസം https://ml.wikipedia.org/wiki/Koduvila
8°59′0″N 76°37′0″E ﻿ / ﻿ 8.98333°N 76.61667°E ﻿ / 8.98333; 76.61667 കൊല്ലം ജില്ലയിൽ കിഴക്കേ കല്ലട ഗ്രാമപഞ്ചായത്തിൽ അഷ്ടമുടി കായലിന്റെ ഭാഗമായ കുമ്പളം  കായലിന്റെ തീരത്തായി സ്ഥിതി ചെയ്യുന്ന ഒരു ഗ്രാമമാണ് കൊടുവിള .
ഈ പ്രദേശം പണ്ട് കൊടും കാട് പിടിച്ച വിളകൾ ആയിരുന്നു.
പിന്നീട് അതിൽ നിന്നും മൊഴികളിലൂടെ കൊടും വിള എന്നും അത് ലോപിച്ച് കൊടുവിള എന്നുമായി മാറി എന്നു കരുതുന്നു.
ഇവിടെ വേലുത്തമ്പി ദളവയും, ശ്രീ മാർത്താണ്ഡപുരം രാജാവും അഭയം പ്രാപിച്ചിട്ടുണ്ടെന്നു വിശ്വസിക്കുന്നു.
പതിനാറാം നൂറ്റാണ്ടിൽ സ്പാനിഷ് ജസ്യൂട്ട്  മിഷനറിയായ  ഫ്രാൻസിസ്കോ ജാവിയർ  (ഫ്രാൻസിസ് സേവ്യർ )ഇവിടം സന്ദർശിക്കുകയും ഒരു ക്രിസ്തീയ ദേവാലയം പണികഴിപ്പിക്കുകയും ചെയ്തു.
അതാണ് സെൻറ്.
ഫ്രാൻസിസ് ചർച്ച്.
Koduvila എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആർ.എസ്. കൃഷ്ണൻ ഇംഗ്ലീഷ് വിലാസം https://ml.wikipedia.org/wiki/R.
S._Krishnan
മലയാളിയായ ഭൗതികശാസ്ത്രജ്ഞരിൽ പ്രധാനിയാണ് ഡോ.ആർ.എസ്.കൃഷ്ണൻ (1911-1999‌).
ബെംഗളൂരു ഇന്ത്യൻ ഇൻസ്റ്റ്റ്റ്യൂട്ട് ഓഫ് സയൻസിൽ ഡോ.സി.വി.രാമനു ശേഷം ഭൗതിക ശാസ്ത്ര വിഭാഗം മേധാവിയായിരുന്നു ഡോ.ആർ.എസ്.കൃഷ്ണൻ.
കേരള സർവ്വകലാശാല വൈസ് ചാൻസലറായും അദ്ദേഹം പ്രവർത്തിക്കുകയുണ്ടായി ജീവിത രേഖ
1911ൽ തൃശ്ശൂർ ജില്ലയിലെ പറപ്പൂക്കരയിൽ ജനിച്ചു.
തൃശ്ശിനാപ്പിള്ളി സെയ്ന്റ് ജോസഫ് കോളേജ്, മദ്രാസ് സർവകലാശാല എന്നിവിടങ്ങളിൽ നിന്നായി ബി. എസ്സി.
ഓണേഴ്സ്, എം.എ. ബിരുദങ്ങൾ നേടി.
ഇന്ത്യൻ ഇൻസ്റ്റ്റ്റ്യൂട്ട് ഓഫ് സയൻസിൽ ഡോ.സി.വി.രാമനു കീഴിൽ പ്രകാശ പ്രകീർണനത്തെക്കുറിച്ചു നടത്തിയ ഗവേഷണത്തിന് ഡി. എസ്സി.
കോക്ക്റോഫ്റ്റിൻറെ കീഴിൽ അണുഭൗതികത്തിൽ ഗവേഷണം നടത്തിയതിന് പി. എച്ച്. ഡി. ലഭിച്ചു.
1941 മുതൽ  ഇന്ത്യൻ ഇൻസ്റ്റ്റ്റ്യൂട്ട് ഓഫ് സയൻസിൽ പ്രവർത്തിച്ചു.
1973 മുതൽ 77 വരെ കേരള സർവ്വകലാശാല വൈസ് ചാൻസലറായും പ്രവർത്തിക്കുകയുണ്ടായി.
ക്രിസ്റ്റൽ ഫിസിക്സിലാണ് ഡോ.ആർ. എസ്. കൃഷ്ണൻ ശ്രദ്ധേയമായ ഗവേഷണങ്ങൾ നടത്തിയത്.
കൊളോയ്ഡുകളിലെ പ്രകാശ പ്രകീർണനത്തിൻറെ റസിപ്രോസിറ്റി തിയറമായ കൃഷ്ണൻ പ്രഭാവമാണ് ( കൃഷ്ണൻ ഇഫക്ട് ) അദ്ദേഹത്തിൻറെ കണ്ടുപിടിത്തങ്ങളിൽ പ്രധാനം.
സി.വി.രാമൻ സെന്റിനറി മെഡൽ, ഇന്ത്യൻ ഇൻസ്റ്റ്റ്റ്യൂട്ട് ഓഫ് സയൻസ് പ്ലാറ്റിനം ജൂബിലി അവാർഡ് എന്നിവ ലഭിച്ചു.
1999 ൽ  അന്തരിച്ചു.
അവലംബം Obituary in Current Science 77 (1999) 1552
ആർ.എസ്. പ്രഭു
മലയാളത്തിലെ ഒരു ആദ്യകാല ചലച്ചിത്ര നിർമ്മാതാവും സംവിധായകനും നടനും കഥാകൃത്തുമാണ് രാമചന്ദ്ര ശ്രീനിവാസ പ്രഭു എന്ന ആർ.എസ് പ്രഭു.
ഇന്ത്യൻ സിനിമയുടെ 75- വാർഷികാഘോഷ വേളയിൽ തിരഞ്ഞെടുക്കപ്പെട്ട 75 ചലച്ചിത്രപ്രവർത്തകരിൽ ഒരാളാണ് ആർ.എസ് പ്രഭു.
1930 മെയ് അഞ്ചാം തീയതി രാമചന്ദ്ര പ്രഭുവിന്റെയും യശോദാഭായിയുടെയും മകനായി എറണാകുളത്ത് ജനിച്ചു.
നോർത്ത് പറവൂരിലെ ഗവൺമെന്റ് ഹൈസ്കൂളിൽനിന്ന് സ്കൂൾ വിദ്യാഭ്യാസം പൂർത്തിയാക്കി.
തുടർന്ന് കുടുംബ ബിസിനസ്സിൽ പങ്കാളിയായി.
ശാരദയാണ് ഭാര്യ.
രണ്ട് മക്കൾ ആണുള്ളത്.
മൂത്ത മകൻ എസ് രാജഗോപാൽ കനറാബാങ്കിലെ സീനിയർ മാനേജരും രണ്ടാമത്തെ മകൻ എസ് രമേഷ് അമേരിക്കയിൽ കമ്പ്യൂട്ടർ എൻജിനീയരും ആണ്.
1950 ജൂലായ് 14- തീയതിയാണ് പ്രഭു സിനിമയുമായി ബന്ധപ്പെട്ടുത്തുടങ്ങിയത്.
രക്തബന്ധം എന്ന ചിത്രത്തിന്റെ പ്രൊഡക്ഷൻ മാനേജരായിട്ടായിരുന്നു തുടക്കം.
മൂന്നുവർഷം ചലച്ചിത്ര വിതരണരംഗത്ത് പ്രവർത്തിച്ചു.
തുടർന്ന് ചന്ദ്രതാര പ്രൊഡക്ഷൻസിൽ പ്രൊഡക്ഷൻ എക്സിക്യൂട്ടീവായി.
ത്രിവേണി എന്ന ചിത്രത്തിന്റെ എക്സിക്യൂട്ടീവ് പ്രൊഡ്യൂസറായി.
1965-ൽ സ്വന്തമായി നിർമ്മിച്ച് രാജമല്ലി എന്ന ചിത്രം സംവിധാനം ചെയ്തു.
അതിനുശേഷം 13 ചിത്രങ്ങൾ നിർമ്മിച്ചു.
ഇഷ്ടപ്രാണേശ്വരി , അധികാരം എന്നീ  സിനിമകളുടെ കഥാകൃത്തും രാജമല്ലിയുടെ തിരക്കഥകൃത്തുമായിരുന്നു.
രക്തബന്ധം , മൂടുപടം , അസുരവിത്ത് എന്നീ ചിത്രങ്ങളിൽ അഭിനയിച്ചിട്ടുണ്ട്.
മലയാളം ഫിലിം പ്രൊഡ്യൂസേഴ്സ് അസോസിയേഷൻ ചെന്നൈയുടെ ആദ്യകാല സെക്രട്ടറിയായും 4 വർഷം പ്രസിഡന്റായും സേവനമനുഷ്ഠിച്ചു.
കേരള ചലച്ചിത്ര വികസന കോർപ്പറേഷനിൽ ഡയറക്ടറായി '77-'79 കാലഘട്ടത്തിൽ പ്രവർത്തിച്ചിട്ടുണ്ട്.
മലയാള സിനിമാ ചലച്ചിത്ര പരിഷത്തിന്റെ ആദ്യകാല ട്രഷറർ ആയിരുന്നു.
ഇപ്പോൾ വൈസ്പ്രസിഡന്റാണ്.